ΓΡΑΠΤΗ ΕΡΩΤΗΣΗ E-0019/01

υποβολή: Daniel Varela Suanzes-Carpegna (PPE-DE) προς την Επιτροπή

(17 Ιανουαρίου 2001)

Θέμα: Διεθνείς συμφωνίες αλιείας

Η διαφορετική διαχείριση που επιφυλάσσει η Επιτροπή στις διεθνείς συμφωνίες αλιείας του βορρά και του νότου δημιουργεί μία κατάσταση άνισης μεταχείρισης των εφοπλιστών της ΕΕ που αλιεύουν στο πλαίσιο των μεν και των δε. Από αυτήν την έννοια, είναι άξια απορίας η χαλαρή στάση της Επιτροπής απέναντι στις απαιτήσεις των χωρών του Βορρά που αρνούνται τόσο τον προσδιορισμό και την ενημέρωση που προβλέπεται από την οικονομική συμφωνία για τα μέρη της συνεργασίας, όσο την εισαγωγή του φόρου αλιείας για τους εφοπλιστές.

Είναι εκπληκτική η ταχύτητα με την οποία η Επιτροπή συνάπτει τις διεθνείς συμφωνίες αλιείας της περιοχής του Βορρά, δεχόμενη όλους τους όρους που θέτει η τρίτη χώρα, παρόλο που τούτο μπορεί να θέσει σε κίνδυνο τη συνοχή της Κοινότητας σε ό,τι αφορά τις διεθνείς συμφωνίες αλιείας. Ωστόσο, η Επιτροπή δεν έχει ενεργοποιήσει την εξουσιοδότηση διαπραγμάτευσης με το Κιριμπάτι εδώ και μήνες, χωρίς ναπάρχει καμία δικαιολογία για αυτήν την αργοπορία κατά την παρουσίαση της εν λ"ογω εξουσιοδότησης ενώπιον του Συμβουλίου.

Μπορεί η Επιτροπή να εξηγήσει τους λόγους αυτής της στάσης;

Από την άλλη πλευρά, θα θέλαμε να γνωρίσουμε τους λόγους αναστολής της συμφωνίας αλιείας με το Πράσινο Ακρωτήριο και ποιεςπήρξαν οι ενέργειες της Επιτροπής για την επανάληψή της;

Απάντηση του κ. Fischler εξ ονόματος της Επιτροπής

(1 Μαρτίου 2001)

Σχετικά με τις απόψεις που εκφράζει το Αξιότιμο Μέλος του Κοινοβουλίου για τις διαφορές πουπάρχουν μεταξύ των συμφωνιών αλιείας του βορρά και του νότου, η Επιτροπή επιθυμεί να επισημάνει το τελείως διαφορετικό περιεχόμενο και ειδικό χαρακτήρα των δύο αυτών τύπων συμφωνιών καθώς και τη διαφορετική τους ιστορική προέλευση.

Όσον αφορά τις διαπραγματεύσεις για τις αλιευτικές συμφωνίες τόνου στον κεντροδυτικό Ειρηνικό, στον οποίο περιλαμβάνεται το Kiribati, η Επιτροπή γνωρίζει το ενδιαφέρον της ευρωπαϊκής αλιευτικής βιομηχανίας τόνου για την ανάπτυξη νέων αλιευτικών δυνατοτήτων σάυτό το μέρος του κόσμου. Η Επιτροπή έχει ήδη αρχίσει τις απαιτούμενες εσωτερικές διαδικασίες για την προετοιμασία ενός σχεδίου εντολής διαπραγμάτευσης. Η πρόταση της Επιτροπής για εντολή διαπραγμάτευσης πρέπει ναποβληθεί στο Συμβούλιο εντός του πρώτου τριμήνου του 2001.

Όσον αφορά το Πράσινο Ακρωτήριο, η Επιτροπή γνωρίζοντας τη σημασία της ανανέωσης του πρωτοκόλλου προτού αυτό λήξει, μετά από μία σειρά προκαταρκτικών επαφών, έλαβε μέρος σε τρεις γύρους διαπραγματεύσεων, οι οποίοι έλαβαν χώρα στις Βρυξέλλες στις 19 και 20 Ιουλίου 2000, στην Praia από τις 23 έως τις 25 Αυγούστου 2000 και στις Βρυξέλλες στις 6 και 7 Νοεμβρίου 2000.

Παρ' όλα τα σημαντικά επιτεύγματα κατά τις διαπραγματεύσεις, ιδίως όσον αφορά το επίπεδο των αλιευτικών δυνατοτήτων και τις αντίστοιχες χρηματοδοτικές συνεισφορές, το πρωτόκολλο δεν ολοκληρώθηκε. Η Επιτροπή, μετά από διαβούλευση με τα ενδιαφερόμενα κράτη μέλη δεν ήταν σε θέση να δεχθεί την απαίτηση του Πράσινου Ακρωτηρίου ναπάρξειποχρέωση για τα σκάφη που αλιεύουν με παρασυρόμενα παραγάδια να εκφορτώνουν 100 % των αλιευμάτων τους στο λιμάνι του Mindelo. Πρέπει επίσης να σημειωθεί ότι το Πράσινο Ακρωτήριο δεν περιλαμβάνεται στον κατάλογο των χωρών οι οποίες επιτρέπεται να εξάγουν ιχθείς και προϊόντα ιχθύων στην Κοινότητα.

Η Επιτροπή καταβάλλει κάθε δυνατή προσπάθεια για τη σύναψη του εν λόγω πρωτοκόλλου όσο το δυνατόν γρηγορότερα. Παρόλο που το Πράσινο Ακρωτήριο δεν ήταν ακόμα σε θέση να προτείνει μία νέα ημερομηνία για τις διαπραγματεύσεις (οι εκλογές έλαβαν χώρα στο Πράσινο Ακρωτήριο στις 14 Ιανουαρίου 2001 και οι προεδρικές εκλογές προγραμματίστηκε να λάβουν χώρα τον Φεβρουάριο του 2001), πολύ πρόσφατα ο Πρέσβης του Πράσινου Ακρωτηρίου στις Βρυξέλλες κοινοποίησε στην Επιτροπή την επιθυμία της κυβερνήσεώς του για γρήγορη επανάληψη της διαδικασίας διαπραγμάτευσης.